**HELYI TERMELŐI PIAC MŰKÖDÉSI RENDJE**

1. A Martfű Városi Helyi Termelői Piac fenntartója és üzemeltetője Martfű Város Önkormányzata.
2. A piacon csak az árusíthat, aki a településen rendelkezik állandó lakóhellyel, vagy Martfű város 40 km-es körzetén belül lakik.
3. A piacon mezőgazdasági termelő, magánszemély árusíthat.
4. A mezőgazdasági őstermelői igazolvánnyal rendelkező személy, valamint a nyilvántartott kistermelő vagy hozzátartozója a piacon kizárólag a külön jogszabály, az 52/2010. (IV.30.) FVM rendelet szerint meghatározott termékeket értékesítheti, az abban meghatározott feltételek szerint. Értékesíthető termékek különösen:

a./ a saját gazdaságában előállított növényi eredetű alaptermékek (zöldség, gyümölcs, virág),

b./ a saját gazdaságában előállított, mezőgazdasági termékből származó, nem hőkezelt, savanyított terméket és egyéb feldolgozott növényi eredetű termékek,

c./ méz (lépes méz), méhészeti termék,

d./ saját tenyésztésű, nevelésű állatból származó tej, tejtermék, tojás,

e./ vadon betakarított, összegyűjtött termék, kivéve a gombát,

f./ élő hal,

g./ saját gazdaságában nevelt baromfi.

1. Helyhasználó az, aki a napi helyhasználati díj megfizetésével napi helyhasználati jogot szerez.
2. A piacon a használt helyet csak rendeltetésének megfelelően szabad használni, a piacon a napi helyhasználati díj megfizetését igazoló bizonylat birtokában lehet árusítani.
3. A napi helyhasználat joga a helyhasználati díj megfizetésének napjára a piac nyitásától zárásáig tart, másra nem ruházható át, a használat tényleges időtartamától függetlenül egész napra megállapított helyhasználati díj alkalmazásával.
4. A helyhasználók az árusító helyeket az érkezés sorrendjében foglalhatják el, a fenntartó számukra az ivóvíz minőségű folyóvizes kézmosási lehetőséget az ingatlanon található épületben rendelkezésre álló illemhelyen biztosítja.
5. A fenntartó a helyhasználati engedélyt azonnal írásban visszavonhatja, ha a helyhasználó a piac működésére vonatkozó szabályokat megszegi.
6. A piac területének tisztántartásáról, a szemét elszállításáról, a szükséges fertőtlenítésről a fenntartó gondoskodik.
7. A piac nyitva tartásának idejét a fenntartó határozza meg, ez szerdán és pénteken 7,00 órától 16,00 óráig, szombat és vasárnapi napokon 7 órától 13,00 óráig tart.
8. A helyi termelői piac fenntartójának képviselője vagy az által megbízott személy köteles a piac nyitva tartási ideje alatt a piac területén tartózkodni.
9. A napi helyhasználati díj összege: 100 Ft/m2/nap+ÁFA, asztal használati díj összege: 125 Ft/m2/nap+ÁFA.
10. Az árusítóhelyeket, közhasználatú területet és utat használaton kívüli göngyöleggel és a piaci tevékenységet nem szolgáló eszközökkel elfoglalni nem szabad.
11. A helyhasználó az árusítóhelyen és annak közvetlen környékén köteles minden szemetet és hulladékot árusítás közben is folyamatosan összetakarítani és a tárolóba tenni.
12. Az árusító helyeken csak hitelesített mérleg használható.
13. A helyi termelői piac területére állatot bevinni, etetni nem szabad.
14. A piac területén dohányozni tilos, az árusok járműveinek elhelyezésére az áruk kirakodása után csak a piac területén kívül, a meglévő parkolóhelyek igénybevételével kerülhet sor.
15. A fenntartó a kereskedés rendjét szabályozó valamennyi jogszabályi előírás betartását ellenőrizheti.
16. A fenntartó a működési renddel kapcsolatos szabályokról jól látható helyen közzétett hirdetményben tájékoztatja az árusokat és a vásárlókat.